
Cui,  prae  te,  Praeceptor  amicissime,  sequentes  paginas  inscribam. 
Tuis  enim  sub  auspiciis  artis  Apollinaris  studio  primum  incubui, 
et  lumine,  quod  ex  tuo  ingenio  jam  tum  disciplinis  medicis  affulsit, 
studia  mea  hactenus  diriguntur.  Sine  igitur,  oro,  me  primitias  il- 
lorum conaminum,  omne  quod  potui,  tibi  offerre.  Diu  vivas  et  va- 
leas, miseriisque  mortalium,  ope  illa,  qua  insigniter  polles,  levamen 
feras,  et 

u Corpore  ab  aegroto  properantia  fata  repellas,” 

Deus  optimus  maximus  concedat, — Vale. 

AUCTORE  DOUGLASIO  COHEN. 


Nil  nisi  lex  hujus  Academiae  diu  constituta 
me  coegit,  ut  opiniones  meas  in  medium  pro- 
feram, quum  temporis  tantillum  adhuc  in 
artem  Apollinarem  discendo  consumpserim. 
Gangraena  igitur,  pro  hujus  opusculi  argu- 
mento mihi  ipse  proposui  utpote  ex  morbosis 
corporis  humani  conditionibus  ea  mihi  fre- 
quentissime conspicienda  occurrerit. 

Vocabulo  Gangraena*  intelligitur  plerum- 
que partium  corporis  humani  mollium,  morti- 
ficatio, in  quibus  ideo  actio  cuncta  organica  in- 


* ycafyoouva  u ygdw  devoro,  vel  a yaim  vescor. 

teriit.  De  accuratis  autem  nominis  hujus  ter- 
minis non  inter  auctores  constat.  Quidam  en- 
im morti  partis,  incipienti,  superstite  adhuc 
quodammodo  vitae  principio,  nomen  Gangrae- 
nae, fabricaeque  ejusdem  organicae  penitus  de- 
litae, nomen  spJiaceli , imponunt.*  Alii,  prae- 
sertim apud  Gallos  chirurgi  partis  summae 
mortem  Gangraenam , totius,  sphacelum  appel- 
lant.f 

Quanquam  saepissime  Gangraena  sphace- 
lum antecedit,^:  hoc  minimum  semper  se  ita 
habet,  moxa  enim  adhibita  ferrumve  candens 
mortificationem  statim  facessit. 

Ex  consulto  nihil  discriminis  inter  Gan- 
graenam humidam  et  siccam  profero,  cui  tan- 
tum tribuerunt  aliqui,  quoniam  mihi  nihil 
aliud  diversitatis,  nisi  numerus  vasorum,  quae 
partes  adeunt,  intercedere  videtur.  Ita  duo- 
rum hominum  ejus,  qui  lenta  valetudine  con- 

* Prof.  Thomson  Lectores  on  Inflammation. 

f Fabricius  HiLDANUsde  Gang.  et  Sphacelo,  cap.  2. 

J Richter  anfangsgr.  der  Wundarzn.  B.  I.  Kap.  3. 

f cetus  fuit,  corpus,  quam  alterius,  quem  ro- 
busta valetudine  fruentem  mors  derepente 
occupavit,  diutius  putredini  accessurae  inte- 
grum repugnabit.* 

Gangraenam  praenuntiant  quam  ' proxime 
imminentem  nescio  quae  aegri  vultus  mutatio 
insignis,  stagnantesque  humores  affectae  par- 
tis, quae  mollis  est,  parum  sensibilis  et  flaccet, 
et  digiti  prementis  vestigia,  haud  secus  ac  in 
anasarca,  accipit.  Calor  haud  parum  immi- 
nuitur, aspectumque  purpureum  et  liventem 
ad  nigrum  etiam  colorem  vergentem  induit. 
Epidermis  in  vesiculas  humore  rubro  vel  sub- 
flavo  repletas,  eminet.  Pulsus  celeres  sunt, 
debiles,  et  vibrant.  Vultus  insigni  modo  a 
solito  habitu  alienatur  et  spatium  earum,  quae 
proxime  in  eandem  conditionem  decursae 
sunt,  partium,  oedemate  et  sensu  tanquam 


* Sometimes  the  skin  of  a mortified  part  becomes  hard, 
dry,  and  black.  Tliis  generally  marks  that  the  mortifica- 
tion  is  superficial ; for  Avlien  it  extends  decp,  the  quantity 
of  fiaid  contained  in  it  will  keep  it  flaccid  and  moist.— - 
W ii4Son’s  Lectures  on  the  f ascular  Systan, 

tela  cellulosa,  quae  cuti  subjacet,  aere  referta 
sit,  insignitur.  His  indiciis  subjicere  licet 
etiam  odorem  foetidum  et  pestilentem  emis- 
sum, quem  Professor  Picherand  hujus  sig- 
num proprium  ducit,  nam  exclamat,  “ Quel 
“ chirurgien  n’est  souvent  frappe  en  entrant 
“ le  matin  de  Podeur  d’une  seule  gangrene 
“ elle  indique  la  pourriture  deja  avancee  dans 
“ l’organe  prive  de  la  vie.”  # 

Mortificatio,  ultimus  videlicet  Gangraenae 
gradus,  calore,  liumiditate,  molli  que  partium 
conditione  festinatur  : latius  serpit,  viam  sibi 
in  telam  cellulosam  legit,  organa  vicina  corri- 
pit, et  deincips  putredine  corrumpit.  Humo- 
res ita  vitiati  putredine  sua  partes,  quotquot 
permeant,  vel  tangunt,  inficiunt,  unde  morbi 
ex  contagio,  et  miasmatis  putridis  absorptis 
orti  maturescunt  et  evolvuntur. 

Vultus  aegri  efferatus  et  solieitus,  sputaque 
ex  materie  molli  et  nigra  constantia  et  spiritus 
foetidissimus  pulmonis  gangraenam  insigni- 


* pTosographic  Chirurgica^, 

init.  Cutis  hoc  vitio  corrupta  colorem  vulgo 
prae  se  fert  nigrum  vel  purpureum.  Tela 
cellulosa  ita  affecta,  antequam  aer  accesserit, 
albida  est,  sed  huic  objecta  in  fusco-nigrum 
mutatur.  Musculi  Gangraenosi  nigricant, 
intestina  pari  modo  morbida,  ad  cinereum  po- 
tius spectant.  Nec  desunt  cerebri,*  cordis 
et  f hepatis  t Gangraenae  exempla.  Difficile 
est  admodum  aliquando,  num  adsit  Gangrae- 
na, ex  colore  intestini  solo,  judicium  ferre. 
In  hernia  enim,  ob  sanguinem  tunicas  inter 
singulas  congestum  et  confertum,  nigrum 
prorsus  esse  queat.  Sin  revera  Gangraena  oc- 
cupaverit, peritonaeum  semper  separatum  et 
molle  est,  nec  distentum  resilit. 


* Mem.  De  1’Acad.  de  Chirgurgie, — Baillie  Morbid 
Anatomy,  452. 

■f  Corvisart,  Traite  des  Malad.  de  Coeur. 
t Lieutaud.  Anat.  Med.  p.  140.  Morgagni  de  Sed. 
et  Caus.  Morb,  Epist.  xxxy.  Art.  15. 

MORBI  CAUSAE» 

Partis  alicujus  inflammatio  vehemens,  cre- 
berrima Gangraenae  causa  existit.  Quinetiam 
ab  actionis  defectu  oriri  potest,  necnon  ab  af- 
fectibus propriis  causarum  quarundam  nocen- 
tium, cujusmodi  recensentur,  ambustiones, 
algor  praegravis,  causticorum  usus ; sanies, 
stercus,  et  urina*  in  telam  cellulosam  fusa ; 


* Exemplum  infra  positum,  utpote  notatu  dignum,  gan- 
graenae  ex  urina  extravasata  ortae.  Quidam  in  Nosoco- 
mium “ La  Charite .”  Hydrocele  pergrandi,  scrotoque  mi- 
rum in  modum  distento,  laborans  acceptus  est.  De  eo  con- 
sultum est,  num  fas  esset  curationem  perfectam  injiciendo 
moliri.  M.  Le  Baron  Bover,  duas  aperturas,  unam  nempe 
mane,  alteram  vespere,  quo  tunica  vaginalis  sese  in  se  con- 
trahere sineretur  facere,  et,  apertura  secunda  facta,  simul 
injicere  suasit.  Uti  suasit,  factum  j et  aeger  quam  felicis- 
sime convaliturus  videbatur.  At,  urina  tunicam  vaginalem 
inter  et  telam  cellulosam  circumjacentem  effusa,  mortifica- 
tio spatiosa  supervenit,  qua  testis  nudati  fuerunt.  Omnia 
tamen  demum  in  bonum  cesserunt ) testesque  in  inguine  al- 
tos fere  e conspectu  reconditos  cicatrix  arcta  complexa  est 
Manuscript  Notes  of  Professor'  Mcirjoiins  Lee t ures. 


DE  GANGRAENA. 


7 


ictus  vel  morsus  venenatus,  aut  toxicum  sump- 
tum.* Contusiones  violentae  velut  in  vulne- 
ribus ab  instrumentis  belli  explosis  ; fracturae 
complicatae  ; partes  molliores  ut  in  hernia,  po- 
lypisque ligatis,  &c.  incarceratae ; arteriarum 
venarumque  tunicae  solito  crassiores  factae, 
vel  in  os  conversae ; vas  amplum  ligatura 
coarctatum,  vel  tumoribus  vicinis  ita  compres- 
sum,*)- ut  cursus  sanguinis  vel  actio  nervorum, 
ab  aliqua  corporis  parte  abrumpatur. 


DIAGNOSIS. 

De  Gangraenae  Diagnosi  supervacanei  mihi 
foret  operis  aliquid  proferre,  quoniam,  notis 
ejus  propriis  rite  spectatis,  non  fieri  potest,  ut 
pro  alio  quovis  malo  per  errorem  habeatur. 


* Ambrose  Pare.  Lib.  21.  c.  22.  Galen.  de  Loc.  Af- 
fect.  Lib.  5 cap.  5.  Paul  ,/Eignet.  Lib.  5,  c;  15. 

+ Vide  Act.  Erud.  Lipsiae.  a.  1695.  Fabricius  Hil- 
danus,  De  Gangr.,  &c.  Cap.  iv.  V.  Swieten  Comment. 
iu  Boer.  Aph.  422.  ad  B,— -Le  Dran.  & c. 

PROGNOSIS. 

Prognosis  de  Gangraena  edenda,  pro  ejus 
causa,  aegri  aetate,  viribus  et  temperamento, 
prout  ad  vitam  partis  sanitate  magis  minusve 
opus  est,  denique  pro  celeriore  vel  segniore 
morbi  ipsius  decursu,  variabit.  Est  infausta 
tamen  saepissime,  eo  magis  profecto,  quo  de- 
biliores sunt,  et  quanto  difficilius  arteriae  parti 
Gangraena  corruptae  subjacentes  salire  sen- 
tiuntur. 

Jam  de  Gangraena  acturus  sum  prout  a va- 
riis causis  pendeat,  et  quaedam  de  ratione  me- 
dendi cuique  varietati  accommodata  propo- 
nam. 

Quando  partes  aliquae  ad  actionem  vires 

suas  longe  exsuperantem  diu  sustinendam  inci- 

% 

tantur,  impeditis  sanguinis  venarum  lymphae- 
que reditu,  et  vis  nervosae  aditu,  strangulan- 
tur, et  mortificatio  supervenire  solet.  Jam  san- 
guinem detrahere,  purgantia  porrigere,  et  quic- 
quid  inflammationem  temperare  valeat,  adhi- 
bere oportet.  Haec  actio  summopere  metu- 

enda  est,  quamdiu  causa  immota  instat.  Haec 
quibusdem  in  exemplis,  nimis  arcta  fascia  est, 
vel  apertura  nimis  angusta,  per  incisionem,  li- 
beranda vel  vomitorium  ad  acria  putrida  et 
venenata  e primis  viis  expurganda  exhibere 
decet. 

Inflammatio  vel  potius  irritatio  nimia  saepe 
in  oedemate  tumefactis,  seroque  in  telam  cel- 
lulosam effuso  vexatis  exoritur,  partesque  ut 
subleventur,  incisae  vulgo  in  Gangraenam 
abeunt.  Ita  in  anasarca  crurum  femorumque, 
incisiones  in  longitudinem  pollicum  duorum 
vel  trium  patentes  commendatae  fuerunt.  Se- 
mihora post  illas  factas  magnum  percipitur 
levamen,  sed  partes  ad  colorem  albido  cine- 
reum vergentes  cito  in  gangraenam  ruunt.  Si 
contra,  vice  magnarum,  exiguae  incisiones,  vel 
potius  puncturae  simplices  fiant,  levamen  etsi 
serius  accesserit,  diutius  permanebit,  et  even- 
tum omnimodo  felicem  plerumque  affert. 

Evitandae  sunt  semper  incisiones  spatiosae. — 
Pott  eas  quidem  commendabat,  sed  lethales 
vulgo  evadebant.  Marjolin  in  praelectioni- 
bus suis  historiam  cujusdam  narrat,  qui  oeda- 

15 

mate  spatioso  dorsi  et  lumborum  conflicta- 
batur de  quo  consilium  a professore  petitum 
est.  Sed  opinione  ejus  auctoritate  aliorum, 
qui  simul  aderant,  medicorum  evicta,  duae  in- 
cisiones  magnae  in  lumbis  factae  sunt,  quae 
post  diem  tertium  Gangraena  correptae  fue- 
runt, quae  per  totum  corporis  truncum  serp- 
sit, aegerque  eorum  imperitiae  et  pertinaciae 
succumbens  periit.  In  pungendo  tamen  ca- 
veatur, ut  satis  magno  intervallo  puncturae 
inter  se  distent,  ne  areolae  inflammatae  a sin- 
gulis suscitatae  confluant. 

Calor  omnibus,  quibuscunque  admovetur 
partibus  stimulo  est.  Lenis  valetudine  robusta 
fruentibus  potius  prodest  quam  nocet ; sed  in 
modum  ingentem  auctus  inflammationem  do- 
lenti ssii  nani  ciet,  atque  apud  summam  partis 
cui  nihil  interposito  appositus  est,  texturarum 
fabricam  organicam  destruit,  dum  quae  subja- 
cent partes,  mobiles  sunt  admodum,  et  ad  in- 
flammationem suscipiendam  aptae.  Ubi  laesio- 
nes parum  illatum  fuit,  partes  affectas  refrige- 
rantibus sedulo  fovere,  et  ipsis  glaciem  apposi- 
tam tenere  sufficiet.  Quando  vero  cutis  pars 
spatiosa  fuit  deleta,  vice  refrigerantium,  cale- 

fantia  et  stimulantia  usurpanda  sunt,  et  cata- 
plasmata emollientia  plagis  pus  secernentibus 
apponenda.  Curam  simul  maximam  adhibere 
oportet,  ne,  neglecta  munditie,  partes,  vicinae 
inter  se  adhaerescant.  Hujusmodi  negligen- 
tiae  exempla  nimis  crebra  conspiciuntur, 
unum  ipse  vidi.  Juvenis,  exploso  gase  hy- 
drogenio  carburetto,  quod  infelici  forte  adeo 
saepe  in  nostris  fodinis  carbonariis  accidit, 
horrifice  ambustus  erat  in  superiori  lateris 
sinistri  parte  plaga  spatiosa  pus  secernebat. 
Haec,  ob  parum  idoneam  in  lecto  posituram 
et  epithemata  incuriose  imposita,  adeo  arcte 
cum  brachio  ejusdem  lateris  concreverat,  ut 
non  nisi  sectionibus  liberis,  sejungi  possent. 

Caloricum  Abstractum,  quam  idem  ac- 
cumulatum, corporis  organis  neutiquam  mi- 
nus nocet.  Calore  enim  multo  citius  detrac- 
to, quam  per  vasa  quae  humorem  vitalem 
circum  vehunt,  reparari  possit,  mortificatio 
insequitur.  Aliquis,  postquam  aliquamdiu 
algoris  effectibus  repugnavit,  tandem  illece- 
bris somni  exitialibus,  illectus,  se  sopori  pror- 
sus tradit.  Tunc  corpus  torpescit,  et,  func- 
tionibus instrumentorum  calorem  animalem 

gignendi  sistentibus,  illud  inter  et  circumja- 
centia temperiei  aequilibrium  instituitur, 
humoresque  congelantur.  Quam  diu  vero 
aliquid  vitae  superstes  moratur,  quominus  ita 
conglacientur,  obstat. 

Partes  a centro  humorum  circuitus  maxime 
longinquae  primo  afficiuntur.  Ita  viatoris 
imperiti  sub  coelo  frigido,  necdum  conscii, 
donec  incolae  nivem  ad  remedium  apponen- 
dam suadent,  nasus  et  aures  penitus  frigore 
adurantur. 

Actio  temperiei  aeris  valde  imminutae  in 
expeditione  a Captain  Parry  inita,  similes 
effectus  ac  valde  adauctae  praestare  comperta 
fuit ; nec  aliquid  mihi  melius  faciendum  vi- 
detur quam  verba  ipsius  citare.  44  It  now  be- 
44  came  rather  a painful  experiment  to  toueli 
44  any  metallic  substance  in  the  open  air  with 
44  the  naked  hand : the  feeling  produced  by  it 
44  exactly  resembling  that  occasioned  by  the 
44  opposite  extreme  of  intense  heat,  and  tak- 
£4  ing  off  the  skin  from  tlie  part  it  affected. 
4£  We  found  it  thercfore  necessary  to  use 

44  great  eaution  in  handling  our  sextants  and 
44  other  instruments,  particularly  the  eye-pieces 
44  of  telescopes,  which,  if  suffered  to  touch  the 
44  face,  occasioned  an  intense  burning  pain.# 

Partes  algore  adustae,  per  nivem  affrictam 
pannos  ve  linteos  ex  aqua  nivali,  vel  saltem 
frigida  admotos,  optime  tractantur.  Si  enim 
calor  nimis  subito  admovetur,  illae  tantum, 
quae  sentiunt  adhuc,  partes  ad  actionem  sus- 
citantur, dum  rubor  supra  partem  mortuam 
indicium  est  solummodo  nocivorum  ejus  ef- 
fectuum, ipsumque  membrum  velociter  in  pu- 
tredinem ruit. 

Contusio  etiam  gangraenam  arcessere  valet. 
Quum  igitur  aliquod  missile  grande  vi  im- 
pulsum artum  oblique  ferit,  partes  molles  im- 
petu ejus  ab  uno  latere  victae,  ab  altero  osse 
sustentatae  ad  massam  fabrica  organica  deleta 
mollem  redigitur.  Stupor  gravis  comitatur, 
aegrique,  tanquam  atrociter  vulnerati,  haud 
immani  dolore  plecti  videntur.  Vultus  palli- 


* 

da  ad  livorem  vergit.  Labra  subcaeruleo  sunt 
colore  tincta,  et  cutis  sudoribus  gelidis  pro- 
fluentibus madet.  Pulsus  molles  sunt  et 
compressu  faciles,  et  cogitationes  adeo  inter  se 
turbantur,  ut  suscitati  ex  stupore  voces  mo- 
nosyllabas  tantummodo  reddant,  et  statim  in 
pristinum  veternum  relabantur.  Hinc  laesio- 
nem generis  nervosi  subesse  patet,  quae  nisi 
brevi  debelletur,  cito  lethalis  evadit.  Sangui- 
nis etiam  circuitus  mirum  in  modum  deficit ; 
et  si  jam  pars  ferro  amputanti  reciditur,  nihil 
effluit  sanguinis,  vel,  si  guttae  pauculae  ela- 
bentur,  humor  effusus,  non  coit,  membrum- 
que mutilum  in  gangraenam  abit.  Primum 
ergo  consilium  esse  debet  stuporem  tollere  ; 
neque  hoc  per  sanguinis  detractionem  tentan- 
dum  est,  quippe  quae  procul  dubio  vires  exi- 
guas aegri  hactenus  superstites  penitus  effun- 
deret. At  per  stimulantia  et  aromatica  susci- 
tandus est  aeger,  et  odores  aromaticos  et  am- 
moniam  inhalare  debet.  Per  pannos  ex  li- 
quoribus meracis  succidos  dorsum  et  membra 
fricanda  sunt,  et  purgantia  leniora  exhibenda. 

“ Et  quae  non  prosunt  singula,  multa  juvant.” 

Si  morbus  in  bonum  exitum  cedit,  aegrotus 
sentiendi  facultates  paulatim  recipit,  ac  colo- 
rem vultus  decentem  recuperat.  Labra  iter- 
um florescunt ; sudores  minus  copiosi  et  calidi 
fiunt,  arteriaeque  plenius  et  validius  micant. 

Gangraena  Senilis. — Morbus  est  ab  infir- 
mitate pendens,  et  digitos  pedum  ipsosque  pe- 
des senum  occupat.  Insigniter,  quamvis  haud 
ita  semper,  aret.  Viri  prae  foeminis  aggres- 
sionibus hujus  mali  magis  patent,  adeo  qui- 
dem ut,  Pott  auctore,  ex  affectis  quaeque 
vigesima  tantum  femina  sit.  Attamen  in 
Gallia,  si  Marjolin  ulla  fides  est,  uterque 
sexus  pariter  fere  obnoxius  est.  Ditiores  ple- 
rumque, qui  diaeta  plena  et  opipara  victitant 
quam  pauperiores,  quique  sibi  et  suis  quoti- 
diano labore  quotidianum  victum  parant,  po- 
tius occupat.  Gangraena  hinc  orta  a Je an- 
eo v,  nomine  “ Gangrene  des  gens  riches,”* 
accurate  depingitur,  et  pedes  cruraque  sae- 
pissime invadere  perhibetur.  Contra  hanc, 


* Vide  Memoires  de  la  Societe  de  Medecine. 

tanquam  remedia,  regimini  anti scorbutico 
obtemperare,  victu  modico  uti,  et  demum  rus- 
sticari  jussit.  Saepe  a cordis  valvulis,  arte- 
riarumve  majorum  tunicis  in  os  conversis,  quo 
minus  sanguis  ea  transmittatur  exoritur.  Hoc 
autem  Pott  plane  negat ; rem  vero  se  ita  ali- 
quando habere  exemplum  infra  propositum, 
cujus  ipse  testis  eram,  satis  edocebit.  Homo 
aetat.  circiter  50,  sutor  in  HotelJDieu  Lute- 
tiae Parisiorum,  mense  Februario  anni  1827 
acceptus  est,  mortificatione  membri  inferioris 
sinistri  conflictans.  Phalanges  ultimae  jam 
deciderant,  ossaque  tarsalia  prorsus  erant  dis- 
juncta. Calcis  murias  in  solutione  partibus 
admotus  fuit,  viresque  opio  et  ammonia  sus- 
tentae. Vitium  celeriter  grassari  pergebat, 
donec  pars  dimidia  tibiae  et  fibulae  omnino 
esset  nudata ; jam  aegri  vires  paulatim  defi- 
cere coeperunt,  et  postera  hebdomeda  mors 
finem  miseriis  et  aerumnis  imposuit. 

“ Omnibus  una  suis  certa  medela  malis.” 

Cadavere  inspecto,  inventa  sunt  vasorum  artus 
sinistri  lumen  haud  parum  materia  ossea 
copiose  demissa  imminutum,  et  arteria  iliaca 
externa  et  praecipua  artus  dextri,  cujus  nul- 
lum fuerat  vulnus,  arteriae  penitus,  imperviae, 


DE  GANGRAENA 


17 


dum  humorum  cursus  per  ramulos  arteriarum 
glutaealium  ischiaticarum,  &c.  inter  se  per 
anastomosin  junctos  pergebat. 

Hanc  Gangraenae  varietatem  interdum  diu 
sensus  quasi  frigoris,  et  torpor  sine  dolore  ante- 
cedunt ; dum  alii  angoribus  saevissimis  noctu 
maxime  cruciantur.  Macula  exigua  nigta  vel 
purpurea  primo  ad  apicem  vel  a latere  unius  di- 
gitorum pedis  se  prodit.  Cuticula,  qua  primum 
haec  conspicitur,  decidit,  et,  quae  subjacet, 
cutis  colorem  profunde  rubrum  repraesentat. 
Haec  cito  ab  uno  ad  alterum  digitum  serpens, 
brevi  ad  crus  pertinet,  artisque  Appollinaris 
auxilium  latura  cunctis  conatibus  deludit. 
Pott  cinchonam  aegrotantis  miserias  accu- 
mulare expertus,  opium  exhibere  statuit. 
Granum  unum  tertia  vel  quarta  quaque  hora 
nunquam  tribus  vel  quatuor  pauciora  intra 
horas  viginti  quatuor  dare  solebat.  Sum- 
mum porro  beneficium  ex  immersione  mem- 
bri in  lacte  tepido,  utpote  quod  dolorem  op- 
time sublevaret,  provenire  reperit. 

Partium  nigricantiam  et  mortuarum  scarifi- 

c 

cationes,vel  ut  remedia  apponantur,  vel  ut  par- 
tes, quae  subjacent,  sanae  ad  inflammationem 
et  suppurationem  suscitentur,  laudatae  sunt,  et 
revera  saepe  adhibentur.  Hunter  autem  ab 
iis  multum  aversabatur.  Ex  quor  undam 
auctoritate  pes  et  talus,  cataplasmatis,  molli- 
bus, laevibus,  et  antisepticis  involvi  debent. 
Nihilominus  Sir  Astley  Cooper,  ea  quae 
ex  vino  rubro  vel  faecibus  cerevisiae  veteris 
et  farina  avenacea  conflantur,  caeteris  longe 
anteponit.  Summa  beneficia  ex  parvis  et  re- 
petitis saepe  sanguinis  missionibus  Le  Baron 
Dupuytren*  provenire  vidit.  In  Gangraena 
pedum  eorumque  digitorum  senili,  Astley 
Cooper  amputationes,  sive  fuerint  granula- 
tiones laudabiles  necne,  vetat ; et,  si  ampute- 
tur membrum,  partem  reliquam  mortificatam 
fore,  aegrumque  moriturum  esse  affirmat. 

Quorundam  vasa  inertia  sunt  et  humores 
adeo  mutati,  ut  contusio  vel  levissima  gangrae- 
nam adducat.  Haec  in  coxis,  sacro,  partibusque 
iis  quae  musculosae  carnis  tegumento  tenui 
tantum  gaudent,  apparet,  nampressurapartium 


* Dictionaire  des  Sciences  Medicales.— Art.  Gangrene. 

in  lecto,  vel  ad  lasanum  diuturna  ad  ossa  sub- 
jacentia denudanda  sufficit. 

Varietas  Gangrenae  est  adhuc  alia,  qua  et 
homines  et  pecora  plectuntur  ubi  pane  ex  pol- 
line tritici  nigri  et  mucidi  facto  vel  secali 
cornuto  vescuntur  ; et  quod  insigne  est,  tam 
in  pecorum  quam  in  hominum  artubus  infe- 
rioribus incipit. 

Pars  gangraena  prorsus  corrupta,  omni  cum 
reliquo  corpore  commercio  et  nexu  abrupto, 
nil  aliud  est,  nisi  corpus  alienum  quod  tolli 
prodest,  atque,  ut  caeterae  partes  se  bene  ha- 
beant tolli  opus  est.  Haecce  separatio  absor- 
bentibus perficitur.  Ut  primum  vitium  pro- 
gredi desinit,  circulum  inflammatorium,  ul- 
ceratione partes  vivas  inter  et  mortuas  inter- 
cedente, efficit.  Huic  naturae  operi  emollien- 
tia partibus,  quae  inflammatae  vehementer 
dolent,  et  leniter  stimulantia  et  antiseptica 
iis,  quae  parum  sentiant,  admovendo  ars  opi- 
tulatur. Quum  fungis  pullulant,  et  sanie  ma- 
cerantur, et  gangraena  progredi  pergit  per 
causin  potentialem  compescenda  est,  quae 
crustam  adustam  efficiunt,  morbum  que  ad  con- 

ditionem  vulneris  simplicis,  cum  partis  jactura, 
redigit. 

Membrum  sphacelo  mortuum,  quam  pri- 
mum 

Ense  recidendum  est  ne  pars  sincera  trahatur.1’ 

Atque  ut  aeger  foetore  intolerabili,  libere- 
tur. Regula  generalis  membrum  quam  longis- 
sime a corporis  trunco,  abscindere  jubet ; 
quoniam  et  plures,  et  illi  citius  sanitatem 
post  sublata  crura  et  antibracliia,  quam 
femora  et  brachia,  recipiunt.  Qui  tamen  huic 
legi  nimis  obedienter  obtemperarunt,  crus 
amputaverunt  et,  paucis  post  diebus,  morbus 
per  abscessus  recrudescens  in  genu  et  femore, 
aegrotum  e medio,  liominumque  coetu  sus- 
tulit. 


Nomen  Gangraenae  Nosocomkdh  vitio  im- 
positum est,  quod  effluviis  putridis  nosoco- 
miorum, carcerum,  naviumque  frequentium 
exoritur.  Vera  contagio  est  quae  usu  linte- 
orum vestimentorum  vel  lini  ipsius,  quae  ali- 
quamdiu aeri  putridis  miasmatibus  inquinato 
objecta  jacuere,  evulgatur,  Cutis,  guttur, 

pulmones,  intestina  istiusmodi  effluviorum 
impetu  affecta  morbos  Gangraenosos,  aliquan- 
do epidemicos  instituunt.  Haec  putredo,  quae 
celerrime  grassatur  eo  celerius  revera  coeli 
tempestate  frigida  et  liumida,  et  in  iis  qui 
a natura  habitu  corporis  debili  sunt  praediti, 
sese  in  partibus  singulis  per  maculas  leuco- 
phoeas  sive  cinereas  prodit.  Hae  postea  ni- 
grescunt, vis  vitae  minuitur  ulcusque  indies 
in  amplitudinem  majorem  patens  valde  gra- 
veolentem foetorem  emittit. 

Huic  malo  munditiem  quam  maximam, 
aere  subinde  renovato,  et  per  vapores  aci- 
dorum nitrici  et  muriatici  ad  ulcus  Gan- 
graenosam dirigendos  purgato  opponeret 
decet  et  oportet.  Lotiones  ex  cinchonae 
decocto  et  linimenta  camphorata  etiam  sum- 
mopere prosunt.  Robur  aegri  vino  sus- 
tinendum. In  Gangraena  ubi  vires  mul- 
tum collabuntur,  cinchona  magnam  praestat 
utilitatem.  Vim  vitae  alit,  antis eptica  est 
et  suppurationem  laudibiliorem  reddit.  Per 
parvas  pulveris  portiones  saepe  repetitas,  cum 
vini  pauxillo,  quo  ventriculus  eo  melius  ferre 

queat,  exhibetur.  Inter  initia  modice  usur- 
panda est,  et  in  ea  tantum  copia  quae  habi- 
tum corporis  universum  potius  roboret,  quam 
pro  tempore  solummodo  excitationem  efficiat. 
Qui  Cerevisicie  Forti  et  Zypho  assueverunt, 
inde,  saepe  majora  quam  vino  assumpto  benefi- 
cia percipient. 

Non  possum  hanc  dissertationem  ad  finem 
perducere  quin  simul  gratias  Professoribus 
Facultatis  Medicinae  ob  plurimam  nunquam 
nimis  aestimandum,  scientiam  quam  ex  eorum 
praelectionibus  hausi,  maximas  agam.  V os 
viri  illustrissimi  diu  valeatis  et  felicitate  sum- 
ma fruamini,  vestra  Academia  in  saecula  flore- 
at, et  aestimationem  famamque  sibi  vestris  in- 
geniis cultissimis  collatam  conservet,  ab  imo 
corde  precor. 


FINIS. 

